মাই হিরো একাডেমিয়া সিজন ১

মাই হিরো একাডেমিয়া অ্যানিমে টেলিভিশন ধারাবাহিকের প্রথম মৌসুম বোনস স্টুডিও নির্মাণ করে এবং পরিচালনা করেন কেনজি নাগাসাকি। এই ধারাবাহিকটি রচনা করেন ইয়োসুকে কুরোডা, চরিত্রের নকশা দেন ইওশিহিকো উমাকোশি এবং সঙ্গীত রচনা করেন ইউকি হায়াশি। 

এই সিজনটি মূলত কোহেই হোরিকোশি'র একই নামের মাঙ্গা সিরিজের প্রথম থেকে তৃতীয় খণ্ডের শুরু পর্যন্ত (অধ্যায় ১ থেকে ২১) গল্প অবলম্বনে তৈরি করা হয়েছে এবং মোট ১৩ পর্বে সম্প্রচারিত হয়। এটি সিরিজের প্রথম গল্পাংশ উপস্থাপন করে এবং ২০১৬ সালের ৩ এপ্রিল থেকে ২৬ জুন পর্যন্ত জাপানের এমবিএস চ্যানেলে প্রচারিত হয়।

মাই হিরো একাডেমিয়া এমন এক জগতে নির্মিত যেখানে প্রায় ৮০% মানুষের কাছে বিশেষ ক্ষমতা বা কোয়ার্ক (個性, কোসেই) অর্জিত হয়েছে, যা পায় এক রহস্যময় আলোকিত শিশুর আবির্ভাবের পর। গল্পের মূল চরিত্র ইজুকু মিদোরিয়া, যিনি নিজেও একটি সুপারহিরো হতে চান, যদিও তিনি কোয়ার্কহীন। পৃথিবীর সেরা হিরো অল মাইট তাকে তার কোয়ার্ক প্রদান করেন এবং একটি সুপরিচিত হিরো প্রশিক্ষণ বিদ্যালয়ে ভর্তি করান।

এই সিজনের পর্বগুলো তোহো দ্বারা ২০১৬ সালের ২৯ জুন থেকে ১২ অক্টোবর পর্যন্ত পাঁচটি ব্লু-রে ও ডিভিডি সেটে প্রকাশিত হয়, প্রতি সেটে দুই থেকে তিন পর্ব অন্তর্ভুক্ত ছিল।২০১৭ সালের ১৮ এপ্রিল, উত্তর আমেরিকায় সিরিজটির ইংরেজি ডাব ভার্সন প্রকাশের জন্য ফানিমেশন সিরিজটির একক ডিভিডি ও ব্লু-রে প্রকাশ করে । এছাড়াও ফানিমেশন নাও, ক্রাঞ্চিরোল এবং হুলু এ সিরিজটি এশিয়ার বাইরে স্ট্রিমিং করে থাকে। অ্যানিম্যাক্স এশিয়া একই দিনে সিরিজটি সম্প্রচার করে। 

পরবর্তীতে, সিরিজটি ২০১৮ সালের ৫ মে থেকে ৪ আগস্ট পর্যন্ত যুক্তরাষ্ট্রের অ্যাডাল্ট সুইম চ্যানেলে টুনামি ব্লকের অংশ হিসেবে সম্প্রচারিত হয়।

এই সিজনের জন্য দুটি থিম সঙ্গীত ব্যবহার করা হয়েছে: একটি ওপেনিং থিম ও একটি এন্ডিং থিম। ওপেনিং থিম "দ্য ডে" পরিবেশন করেছেন পর্নো গ্রাফিতি এবং এন্ডিং থিম "হিরোস" পরিবেশন করেছেন ব্রেইন দ্য সান।

 পর্বসমূহ 

 হোম ভিডিও প্রকাশ 

 জাপানি 
তোহো জাপানে সিরিজটির ডিভিডি ও ব্লু-রে সংস্করণ পাঁচটি খণ্ডে প্রকাশ করে। প্রথম খণ্ডটি প্রকাশিত হয় ২৯ জুন, ২০১৬ তারিখে এবং শেষ খণ্ডটি প্রকাশিত হয় ১২ অক্টোবর, ২০১৬ তারিখে।
+তোহো অ্যানিমেশন (জাপান – রিজিয়ন ২/এ)খণ্ডপর্বপ্রকাশের তারিখ১১–৩২৯ জুন, ২০১৬২৪–৬১৩ জুলাই, ২০১৬৩৭–৯১৭ আগস্ট, ২০১৬৪১০–১১১৪ সেপ্টেম্বর, ২০১৬৫১২–১৩১২ অক্টোবর, ২০১৬

 ইংরেজি 
২০১৭ সালের ১৮ এপ্রিল উত্তর আমেরিকায় সিরিজটি ফানিমেশন কর্তৃক প্রকাশিত হয়। তারা একটি সীমিত সংস্করণের কম্বো সেট, একটি স্ট্যান্ডার্ড কম্বো সেট এবং একটি ডিভিডি সেট প্রকাশ করে। ফানিমেশন অস্ট্রেলিয়া ও নিউজিল্যান্ডেও এই সিরিজটি ইউনিভার্সাল ও সনি পিকচার্স হোম এন্টারটেইনমেন্টের মাধ্যমে প্রকাশ করে, যেখানে এটি একটি সীমিত সংস্করণের কম্বো সেট হিসেবে মুক্তি পায়। পরবর্তীতে ইউনিভার্সাল সনি ২০১৮ সালের ১৫ আগস্ট,  অস্ট্রেলিয়া ও নিউজিল্যান্ডে ডিভিডি ও ব্লু-রের স্ট্যান্ডার্ড সংস্করণ প্রকাশ করে। পরে, ফানিমেশন ম্যাডম্যান এন্টারটেইনমেন্টের মাধ্যমে অস্ট্রেলিয়া ও নিউজিল্যান্ডে ২০১৯ সালের ৪ ডিসেম্বর কম্বো সংস্করণ পুনরায় প্রকাশ করে। যুক্তরাজ্য ও আয়ারল্যান্ডে, ফানিমেশন ইউনিভার্সাল পিকচার্স ইউকে-এর মাধ্যমে ২০১৭ সালের ১৫ মে সীমিত সংস্করণ কম্বো প্রকাশ করে এবং মাঙ্গা এন্টারটেইনমেন্টের মাধ্যমে ২০১৯ সলের  ১০ জুন ডিভিডি ও ব্লু-রের স্ট্যান্ডার্ড সংস্করণ প্রকাশ করে।
+ফানিমেশন (উত্তর আমেরিকা – রিজিয়ন ১/এ)অংশপর্বপ্রকাশের তারিখসিজন ১সীমিত সংস্করণ১–১৩১৮ এপ্রিল, ২০১৭স্ট্যান্ডার্ড সংস্করণ
+ইউনিভার্সাল পিকচার্স ইউকে (সীমিত সংস্করণ) / মাঙ্গা এন্টারটেইনমেন্ট (স্ট্যান্ডার্ড সংস্করণ) (যুক্তরাজ্য ও আয়ারল্যান্ড – রিজিয়ন ২/বি)অংশপর্বপ্রকাশের তারিখসিজন ১সীমিত সংস্করণ১–১৩১৫ মে, ২০১৭স্ট্যান্ডার্ড সংস্করণ১০ জুন, ২০১৯
+ইউনিভার্সাল সনি / ম্যাডম্যান এন্টারটেইনমেন্ট (অস্ট্রেলিয়া ও নিউজিল্যান্ড – রিজিয়ন ৪/বি)অংশপর্বপ্রকাশের তারিখসিজন ১সীমিত সংস্করণ১–১৩১৭ মে, ২০১৭স্ট্যান্ডার্ড সংস্করণ১৫ আগস্ট, ২০১৮ (ইউনিভার্সাল সনি)
৪ ডিসেম্বর, ২০১৯ (ম্যাডম্যান)

 টীকা 

বিষয়শ্রেণী:জাপানি অ্যানিমেটেড টেলিভিশন ধারাবাহিক
বিষয়শ্রেণী:জাপানি ভাষার টেলিভিশন অনুষ্ঠান
বিষয়শ্রেণী:মাঙ্গা ভিত্তিক অ্যানিমে ধারাবাহিক